| A1 Grand Prix |
| --- |
|  |
| **Kategorija** | vienvietė |
| **Šalys/regionas** | tarptautinis |
| **Pirmas sezonas** | 2005 m. |
| **Komandų sk.** | 21 |
| **Lenktynininkų sk.** | 35 |
| **Varikliai** | Ferrari-Maserati |
| **Čempionas** | Airija Adam Carroll |
| **Komanda čemp.** | Airija A1 Team Ireland |
| **Oficiali svetainė** | a1gp.com |

**A1 Grand Prix (A1GP)** – iki 2010 m. organizuotas vienviečių atvirų vieno gamintojo automobilių lenktynių čempionatas. Šios lenktynės unikalios tuo, jog kiekvienas lenktynininkas ir komanda atstovavo savo šaliai. Dėl šios priežasties A1 GP dažnai vadintas motosporto pasaulio taure. Čempionatą prižiūrėjo FIA, o lenktynės vyko nuo vasario iki gegužės mėnesio. Pirmasis A1 GP sezonas buvo surengtas 2005 m. Dėl finansinių sunkumų 2009–2010 m. sezonas buvo atšauktas, o pats čempionatas neatnaujintas.

Dalyviai
--------

A1 GP lenktynių buvusios (žydra spalva) ir esamos (raudona spalva) šalys dalyvės
Kiekviena čempionato komanda atstovauja tam tikrai šaliai, o tos komandos lenktynininkas turi turėti tos šalies pilietybę. Tuo tarpu komandos savininkas, kiti nariai gali būti ir kitos šalies piliečiai. Iš viso A1 GP čempionate yra dalyvavusios komandos iš 29 šalių. Jos pateikiamos šioje lentelėje:

Dalyvavusios šalys| Afrika | Šiaurės ir Pietų Amerikos | Azija | Europa | Okeanija |
| --- | --- | --- | --- | --- |
| Pietų Afrikos Respublika **PAR** | Brazilija **Brazilija**
Kanada Kanada
Meksika **Meksika**
Jungtinės Amerikos Valstijos **JAV** | Kinijos LR **Kinija**
Indija **Indija**
Indonezija **Indonezija**
Japonija Japonija
Pietų Korėja **Korėja**
Libanas **Libanas**
Malaizija **Malaizija**
Pakistanas Pakistanas
Singapūras Singapūras | Austrija Austrija
Čekija Čekija
Prancūzija **Prancūzija**
Vokietija **Vokietija**
Jungtinė Karalystė **Didžioji Britanija**
Graikija Graikija
Airija **Airija**
Italija **Italija**
Monakas **Monakas**
Nyderlandai **Olandija**
Portugalija **Portugalija**
Rusija Rusija
Šveicarija **Šveicarija** | Australija **Australija**
Naujoji Zelandija **Naujoji Zelandija** |
| **paryškintos** šalys, dalyvavusios 2008–2009 m. sezone |

### Prizininkai

| Sezonas | Nugalėtoja | Antra vieta | Trečia vieta |
| --- | --- | --- | --- |
| 2005–06 | Prancūzija Prancūzija (Alexandre Premat/Nicolas Lapierre) | Šveicarija Šveicarija(Neel Jani/Giorgio Mondini) | Jungtinė Karalystė Didžioji Britanija(Robbie Kerr/Darren Manning) |
| 2006–07 | Vokietija Vokietija(Nico Hülkenberg/Christian Vietoris) | Naujoji Zelandija Naujoji Zelandija(Matt Halliday/Jonny Reid) | Jungtinė Karalystė Didžioji Britanija(Darren Manning/Robbie Kerr/Oliver Jarvis) |
| 2007–08 | Šveicarija Šveicarija(Neel Jani) | Naujoji Zelandija Naujoji Zelandija(Jonny Reid) | Jungtinė Karalystė Didžioji Britanija(Oliver Jarvis/Robbie Kerr) |
| 2008–09 | Airija Airija(Adam Carroll) | Šveicarija Šveicarija(Neel Jani) | Portugalija Portugalija(Filipe Albuquerque) |

Lenktynių savaitgalis
---------------------

Taškų ir pinigų skyrimas 2008–2009 m.| Vieta | Taškai | Pinigų suma |
| --- | --- | --- |
| Sprinto l. | Pagrindinės l. | Sprinto l. | Pagrindinės l. |
| 1 | 10 | 15 | $100,000 | $200,000 |
| 2 | 8 | 12 | $70,000 | $130,000 |
| 3 | 6 | 10 | $50,000 | $100,000 |
| 4 | 5 | 8 | $35,000 | $75,000 |
| 5 | 4 | 6 | $30,000 | $50,000 |
| 6 | 3 | 5 | $20,000 | $40,000 |
| 7 | 2 | 4 | $15,000 | $25,000 |
| 8 | 1 | 3 | $10,000 | $20,000 |
| 9 |  | 2 | $7,000 | $13,000 |
| 10 |  | 1 | $3,000 | $7,000 |
| Greičiausias ratas | 1 | 1 |  |  |
| Į galutinę įskaitą skaičiuojami geriausi 9 lenktynių savaitgaliai |
|

Lenktynių savaitgalį sudaro trys dienos – nuo penktadienio iki sekmadienio. Iš pradžių penktadienį ir šeštadienio ryte rengiamos dvi laisvosios treniruotės. Taip pat šeštadienį rengiamos dviejų vlandų trukmės kvalifikacinės lenktynės. Sekmadienį vyksta dvejos lenktynės.

### Kvalifikacija

Kvalifikaciją sudaro keturios 10 min. trukmės sesijos. Kiekvienos sesijos metu lenktynininkui leidžiama nuvažiuoti tris ratus. Pirmos ir antros sesijų metu išaiškinama sprinto lenktynių starto vietos, trečios ir ketvirtos sesijų – pagrindinių lenktynių starto vietos.

### Sprinto lenktynės

Sprinto lenktynių starto vietos nustatomos pirmos ir antros kvalifikacijos sesijų metu. Lenktynių startas vyksta judant, o jos vyksta 24 min. plius vienas ratas. Tačiau per šias lenktynes komandos privalo atlikti vieną privalo sustojimą techninio aptarnavimo zonoje tarp 4 ir 8 ratų.

### Pagrindinės lenktynės

Šių lenktynių starto vietos išaiškinamos trečios ir ketvirtos kvalifikacijos sesijų metu. Lenktynių startas vyksta iš vietos, o jos trukmė gali būti skirtinga – arba 180 km, arba 69 min. plius vienas ratas. Komandos privalo atlikti du sustojimus techninio aptarnavimo zonoje – pirmą kartą tarp 8-16 ratų, antra – metu, kuris nurodomas pasibaigus pirmiesiems sustojimams.

### Sustojimai techninio aptarnavimo zonoje

Per visą savaitgalį lenktynininkai privalo sustoti techninio aptarnavimo zonoje tris kartus. Sustojimo metu komanda privalo pakeisti visas automobilio padangas. Nors prie automobilio dirba 8 mechanikai, vienu metu jį liesti gali tik 4 iš jų. Techninio aptarnavimo metu kuras nėra pildomas.

### Taškų skyrimas

Kitaip nei įprasta kitose Formulėse, čia taškai skiriami komandoms, o ne lenktynininkams. Tai reiškia, kad sezono metu komandos gali keisti savo sudėtį neprarasdama iškovotų taškų.

Taškai skiriami pirmiems dešimt finišą pasiekusių komandų. Sprinto ir pagrindinių lenktynių metu taškai skiriami skirtingai. Taip pat papildomu tašku yra apdovanojama greičiausią ratą parodžiusi komanda. Be taškų ekipos gauna ir piniginius prizus.

Pakabos ir variklis
-------------------

A1GP čempionatas vadinamas vieno gamintojo, nes visi naudojami automobiliai yra identiški ir pagaminti to paties gamintojo. Tokiu būdu stengiamasi mažinti komandų išlaidas ir suteikti šansus parodyti savo galimybes lenktynininkams. Iki 2014 m. visus automobilius kuria Ferrari kompanija.

Visi automobiliai pagaminti pagal Ferrari Formulės 1 komandos automobilį, naudotą 2004 m. sezone. Visi automobiliai naudoja Michelin kompanijos padangas be griovelių. Visus automobilius varo Ferrari-Maserati V8 varikliai, kurie išvysto iki 600 AG. Kiekvienas variklis montuojamas su prietaisu, kuris leidžia tam tikru metu automobiliui gauti paildomos galios, taip norint padidinti lenkimų skaičių lenktynėse (panašią specifiką naudoja Formulės 1 automobiliai – KERS).

Šaltiniai
---------

1. ↑  Season 5 unlikely to take place
2. ↑  „New points system for 2008/09". a1gp.com. 2008-09-29. Suarchyvuotas originalas 2008-10-01. Nuoroda tikrinta 2008-09-29.


|  |  |
| --- | --- |
|  | **Vikiteka: A1 Grand Prix** – vaizdinė ir garsinė medžiaga  |